nasauli na ang pagkatao, idinilat ang mga mata at titindig sana, nguni'sino yaong nasa kanyang harap at pigil sa kamay ang isang rebolber na nakaumang sa kanya?. napaupong muli. si kamatayan na ba? kakalawitin na kaya siya? inapuhap sa likod ang kanyang sandata: dapwa'wala!. lalong namutla ang mukha, lalong nanginig ang katawan. nangusap ang kinatatakutan sa wika ni shakespeare: kung ang buhay mo'iyong pinahahalagahan ay huwag kang kikilos!. nauunawaan mo ba? isa na lamang tango ng pagayon ang naitugon ng nangangatal, sapagka'di maibuka ang bibig, di mabigkas ang ibig sabihin. nagpatuloy si gerardo. ibig kong mabatid kung ikaw ay taga saan. amerikano ang marahang sagot ng nanglalamig. ah!, amerikano!. ang ulit ng binata, na may kahalong mapait na ngiti. at ano ang sumuot sa amerikano mong tuktok at ikaw ay nananampalasan dito?.